
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: Обект за производство на гасена вар и бетонови разтвори в гр. Вълчедръм, общ. Вълчедръм с оператор ЕТ „Катерина – Георги Евдемов”,  гр. Вълчедръм
Дата на извършване на проверката: 10.10.2017 г.

Място на извършване на проверката: гр. Вълчедръм, общ. Вълчедръм
Проверени компоненти и фактори на околната среда:
· Води
· Опасни химични вещества
· Екологични щети 

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите и условията в Разрешително за заустване.
· Закон за защита от вредното въздействие на химичните вещества и смеси (ЗЗВВХВС), вкл. Регламенти (ЕО) № 1907/2006, (ЕС) № 453/2010 и (ЕО) №  1272/2008.

· Закон за отговорността за предотвратяване и отстраняване на екологични щети.

Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-306/09.10.2017 г. на директора на РИОСВ – Монтана за извършване на комплексна проверка на място на обект: Обект за производство на гасена вар и бетонови разтвори в гр. Вълчедръм, общ. Вълчедръм с оператор ЕТ „Катерина – Георги Евдемов”,  гр. Вълчедръм.
На 10.10.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-306/10.10.2017 г. на Директора на РИОСВ – Монтана се извърши проверка на обекта и беше съставен Констативен протокол № КПКД-92/10.10.2017 г.
Проверени са:
· Варов възел.
· Пресевна инсталация.
· Документи и данни, свързани със законовите и подзаконови нормативни актове по околна среда.
Констативна част:
Дружеството е с предмет на дейност производство на циментови и варови разтвори. На територията на площадката са разположени варов възел и пресевна инсталация. Към момента на проверката на площадката пресевната инсталация не работи. Демонтирани са основни съоръжения на пресевната инсталация и смесителя.
1. Компонент „Води”
Вода за нуждите на обекта се ползва от собствен водоизточник, като в момента на проверката дружеството е в процедура пред БДДР – Плевен по издаване на разрешително за водовземане. Не се ползват води от водопроводната мрежа на населеното място, поради липсата на изградена такава в района. Отпадъчните води, които се формират след пресевната инсталация, се отвеждат за пречистване по механичен начин в два броя последователно разположени утаителя. На площадката към момента на проверката не се извършва дейност по промиване на инертен материал, тъй като се извършва ремонт и подмяна на съоръженията. При проверката се установи, че не се формират производствени отпадъчни води, които да се отвеждат към утаителите и не се заустват отпадъчни води в повърхностен воден обект. 
2. Фактор „Опасни химични вещества”
Дружеството е потребител по веригата на негасена вар и производител на гасена вар. Извършена е предварителна регистрация в Европейската агенция по химикали (ЕАХ) в тонажната група от 1 до 100 тона. Дружеството е представило в инспекцията информация за уотребени и произведени ХВС за 2016 г. По време на проверката е заявено намерението за извършване на същинска регистрация в ЕАХ на гасена вар в рамките на крайният срок 31.05.2018 г. На площадката няма налични количества от негасена вар. Във варовия басейн се съхраняват около 60 м3 негасена вар. През 2017 г. не е извършвана доставка на негасена вар. Представени са информационни листи за безопасност за негасената и гасена вар, изготвени в съответствие с Регламент №493/2010. 
3. Екологична отговорност и екологични щети

Във връзка с оривеждащата се в БДДР – Плевен процедура по издаване на разрещително за водовземане от подземни води, дейността на дружеството попада в т. 3 от Приложение № 1 към чл. 3, т. 1 от ЗОПОЕЩ – използване на водите и водните обекти, за което се изисква издаване на разрешително по смисъла на Закона за водите. Предвид горното е необходимо след издаването на разрешителното за водвземане оператора да изготви собствена оценка за възможни случаи на непосредствена заплаха за екологични щети и на случаи на причинени екологични щети със съдържание, съгласно приложение № 1 от Наредба № 1 от 29.10.2008г. за вида на превантивните и оздравителните мерки в предвидените случаи от ЗОПОЕЩ и за минималния размер на разходите за тяхното изпълнение. При проверката такава оценка не е представена.
От извършената проверка не са дадени предписания.

Приоритети за последваща контролна дейност:
· Законосъобразно управление на водите.
· Законосъобразно управление на химичните вещества и смеси.

